سه‌رۆك نێچيرڤان بارزانى له‌گه‌ڵ شاندێكى كۆنگرێسى ئه‌مه‌ريكى كۆبووه‌وه‌ - شەممە, 26 تشرینی دووەم 2022 15:40
پەیامی سەرۆکی حکومەتی هەرێمی کوردستان بە بۆنەی ڕۆژی جیھانیی نەھێشتنی توندوتیژی دژی ئافرەتان - هەینی, 25 تشرینی دووەم 2022 12:18
سەرۆکی حکومەت پێشوازی لە باڵیۆزی چین لە عێراق دەکات - سێ شەممە, 22 تشرینی دووەم 2022 23:43
نازم دەباغ: "پێشبینی دوبارەبونەوەی ڕێککەوتنێک هاوشێوەی ئەوەی جەزائیر دەکەم لەسەر کەوڵی کورد" - چوار شەممە, 12 تشرینی یەکەم 2022 20:20
نازم دەباغ: دەبێت ڕێز لە یاسا و سەروەرییەکانی هەرێمی کوردستان و ئێران بگیردرێت - سێ شەممە, 11 تشرینی یەکەم 2022 10:57
هەرێمی کوردستان
فەرمانگەی باربوكردنی هەناردەی بەریتانیا ئامادەیی خۆی بۆ هاوكاریكردنی هەرێمی كوردستان نیشاندا
ئەمڕۆ فەلاح مستەفا بەرپرسی پەیوەندیەكانی دەرەوە پێشوازی لە شاندێكی گروپی كاری باربوی دارایی بەریتانیا كرد بە سەرۆكایەتی ستیڤ دۆكسن سەرۆكی گروپ كە بەیاوەری هیو ئیڤانز كونسوڵی گشتی بەریتانیا سەردانی فەرمانگەیان كردبوو.
لە دیدارێكدا كە خاتوو سوهام جەبەلی یاریدەدەری بەرپرسی فەرمانگە ئامادەی بوو ، سەرۆكی شاندەكە مەبەستی سەردانەكەی بۆ هەرێمی كوردستان رونكردەوە و باسی لە كار و چالاكیەكانی فەرمانگەكەیانی كرد و گوتی : مەبەست لەو سەردانەمان ئاشنابوونە بە بارودۆخی كوردستان بۆ ئەوەی بزانین چۆن دەتوانین پشتگیری پلان و بەرنامە و ستراتیژی حكومەت بكەین بۆ بونیادنانەوە و پێشڤەچوونی هەرێم لە هەموو بوارەكاندا و ببینە هاوبەشی حكومەتی هەرێم لە پرۆسەی بونیادنانەوەدا .
ئاماژەی بەوەشدا بینینی راستی بارودۆخ بە شێوەیەكی راستەوخۆ كاریگەری خۆی دەبێت و دووپاتیكردەوە ئەوەی لە هەرێمی كوردستاندا لە یەكەمین سەردانیاندا و لەو ماوە كورتەیاندا بینیان ، بونیادنانەوە لە هەموو كەرتەكان بەردەوامە و ئەوەش دەرفەتێكی زۆر بۆ كۆمپانیا بەریتانیەكان دەرەخسێنێت بۆ ئەوەی لەو پرۆسەیە هاوكاری حكومەتی هەرێم بن .
هاوكات ئاماژەی بەوەشدا كە ئەوان مەبەستیانە گوێ لە بەرپرسانی حكومەت بگرن بۆ ئەوەی بیر و بۆچوونەكان بخەنە چوارچێوەیەكی هاوبەش و لە بەرژەوەندی هەردوولا جێبەجێبكرێت و پاڵپشتی مادی و مەعنەوی بۆ كۆمپانیا بەریتانیەكان نیشاندا بۆ ئەوەی لە هەرێمی كوردستاندا كار بكەن .
دواتر فەلاح مستەفا وێڕای بەخێرهێنانی شاندی میوان دووپاتیكردەوە حكومەت پێشوازی لەو سەردانەیان دەكات و هاوڕایی خۆی لەگەڵ بۆچوونەكانیان نیشاندا بەوەی كە باشترە بارودۆخی هەرێم بە شێوەیەكی راستەوخۆ ببینن و دووپاتیكردەوە بەریتانیا هاوبەشێكی گرنگە بۆ هەرێمی كوردستان و حكومەتی هەرێم بە بایەخەوە سەیری ئەم هاوبەشیە لەگەڵ حكومەتی بەریتانیا دەكات و نیشانیدا ئەو سەردانەیان بۆ هەرێم لە كاتێكی گونجاودایە .
هەروەها باسی ئەولەویاتی حكومەتی هەرێم كرد بۆ گرنگیپێدان لە بوارەكانی وەبەرهێنان كە جگە لە وزە و ژێرخان خۆیان لە كەرتەكانی كشتوكاڵ و پیشەسازی و گەشتیاریدا دەبینێتەوە .
پاشان بەرپرسی پەیوەندیەكانی دەرەوە تیشكی خستە سەر رەوشی سەقامگیری و ئاسایشی هەرێم و نیشانیدا حكومەتی هەرێم دەخوازێ سیاسەتێكی سەربەخۆی ئابوری هەبێت و پشت بە خۆی ببەستێت لە رێگەی دابینكردنی سەرچاوەی هەمەجۆری ئابوریەوە .
لە بەرامبەردا سەرۆكی شاند گوتی : ئێمە دەمانەوێ هاوكارتان بین بۆ ئەوەی بتوانن لە رێگەی پاڵپشتیكردنی بازرگانی و وەبەرهێنان لە هەرێم لەسەر پێی خۆتان بوەستن .
دواتر هەردوولا بیروڕایان لە بارەی داڕشتنی پرۆژەی هاوبەش ئاڵوگۆڕ كرد بۆ جێبەجێكردنیان لە هەرێم لە نزیكترین دەرفەتدا.
شیاوی باسە ئەم گروپە كە سەر بە حكومەتی بەریتانیایە لە چەندین وڵاتی جیهاندا پرۆژەی گەورە و گرنگ لە رێگەی پشتیوانیكردن لە چالاكی كۆمپانیا بەریتانیەكان جێبەجێ دەكەن .
دوو شەممە, 17 ئازار 2014
Read more...
Tagged under:
فەلاح مستەفا
بابل
نێچیرڤان بارزانى و ئه‌ردۆغان په‌یوه‌ندییه‌كانى هه‌ولێر و ئه‌نقه‌ره‌ تاوتوێ ده‌كه‌ن
له‌ به‌رده‌وامیى سه‌ردانه‌كه‌یدا بۆ توركیا و دواى كۆبوونه‌وه‌ و ڕێككه‌وتنى وان بۆ كردنه‌وه‌ى چوار ده‌روازه‌ دیكه‌ى سنوورى له‌ نێوان هه‌رێمى كوردستان و توركیادا، ‌دوێنێ ئێواره‌ شه‌ممه‌ 15ى ئازارى 2014 نێچیرڤان بارزانى سه‌رۆك وه‌زیرانى هه‌رێمى كوردستان و شاندى یاوه‌رى له‌ ئه‌نقه‌ره‌ له‌گه‌ڵ ڕه‌جه‌ب ته‌ییب ئه‌ردۆغان سه‌رۆك وه‌زیرانى توركیا كۆ بوونه‌وه‌.
له‌ كۆبوونه‌وه‌كه‌دا كه‌ هه‌ر یه‌كه‌ له‌ ئاشتى هه‌ورامى وه‌زیرى سامانه‌ سروشتییه‌كان، كامه‌ران ئه‌حمه‌د وه‌زیرى ئاوه‌دانكردنه‌وه‌ و سه‌رۆكى ده‌سته‌ى وه‌به‌رهێنان به‌وه‌كاله‌ت، سه‌فین دزه‌یى گوته‌بێژى فه‌رمیى حكوومه‌ت و هه‌ردوو پارێزگارى هه‌ولێر و سلێمانى له‌ شاندى هه‌رێم و تانه‌ر یلدز وه‌زیرى وزه‌ و فه‌ریدوون سینیرلى ئۆغلو جێگرى وزیرى ده‌ره‌وه‌ى توركیا و ژماره‌یه‌ك له‌ ڕاوێژكاران ئاماده‌ى بوون، په‌یوه‌ندیى دووقۆڵیى هه‌رێمى كوردستان و توركیا له‌ بواره‌كاى بازرگانى و ئابوورى و هاریكاریى وزه‌ و بره‌ودانى زیاتر به‌م په‌یوه‌ندیانه‌ خرانه‌ به‌ر باس.
ئه‌ردۆغان خۆشحاڵیى خۆى به‌ سه‌ردانه‌كه‌ى شاندى هه‌رێم و ڕێككه‌وتنه‌كه‌ى نێوان هه‌رێمى كوردستان و توركیا بۆ فراونكردنى ده‌روازه‌ى سنووریى ئیبراهیم خه‌لیل و كردنه‌وه‌ى چوار ده‌روازه‌ى نوێى سنوورى له‌ نێوان هه‌ردوولادا ده‌ربڕى و دووپاتى كرده‌وه‌ كه‌ كردنه‌وه‌ى ئه‌م ده‌روازه‌ سنووریانه‌ ده‌بێته‌ هۆى زیادبوونى چالاكیى بازرگانى و ئابوورى و بره‌ودان به‌ په‌یوه‌ندییه‌ كۆمه‌ڵاتییه‌كان به‌ تایبه‌تیش له‌و ناوچانه‌ى سنوور كه‌ تێكه‌ڵاوى و خزمایه‌تى له‌ نێوان دانیشتوانى هه‌ردوولاى سنووردا هه‌یه‌.
له‌ كۆبوونه‌وه‌كه‌دا ڕه‌وشى ئه‌منى و سیاسیى عیراق و ئاینده‌ى پرۆسه‌ى سیاسى و هه‌ڵبژاردنه‌كانى داهاتووى عیراق و هه‌رێمى كوردستان و توركیا، بارودۆخ و پێشهاته‌كانى سووریا و گۆڕاكارییه‌كانى ناوچه‌كه‌ به‌گشتى تاوتوێ كران. هه‌ر دوێنێ شه‌و دواى كۆتاییهاتنى به‌رنامه‌ى سه‌ردانه‌كه‌، نێچیرڤان بارزانى و شاندى یاوه‌رى گه‌ڕانه‌وه‌ هه‌ولێر.
دوو شەممە, 17 ئازار 2014
Read more...
Tagged under:
نێچیرڤان بارزانی
هه‌ولێر
بابل
ئه‌ردۆغان
بەیاننامەی ئەنجومەنی وەزیران لە یادی كیمیابارانكردنی هەڵەبجەی شەهید
بیست و شه‌ش ساڵ به‌ر له‌ ئێستا یه‌كێك له‌ سامناكترین تاوانه‌كانى مێژوو دژ به‌ گه‌لى كورد و ته‌واوى مرۆڤایه‌تى ئه‌نجام درا كاتێك فڕۆكه‌ مه‌رگهێنه‌كنى به‌عس به‌ چه‌كى كیمیایى شارى ئارامى هه‌ڵه‌بجه‌یان بۆمباران كرد و له‌ چه‌ند خوله‌كێكى كه‌مدا زیاتر له‌ پێنج هه‌زار مرۆڤى شه‌هید و به‌ هه‌زارانى دیكه‌شى بریندار و ته‌واوى ژینگه‌ى هه‌ڵه‌بجه‌ى ژاراوى كرد.
له‌و یاده‌ تاڵه‌دا سەری ڕێز و نەوازش بۆ شەهیدان دادەنوێنین و هاوخەمیی خۆمان بۆ برینداران و كەسوكاری قوربانییانی ئەو مه‌رگه‌ساته‌ دووپات دەكەینەوە. ئەو تاوانە گەورەیە، ڕاسته‌ به‌ یه‌كێك لە گەورەترین تاوان لە مێژووی مرۆڤایەتیی دوای جەنگی جیهانیی دووەمدا دەژمێردرێت، به‌ڵام له‌ هه‌مان كاتدا بووه‌ كلیلى كردنه‌وه‌ى گرێكوێره‌ى به‌ختى كورد.
هه‌رچه‌نده‌ ئه‌وكات كۆمەڵگای نێودەوڵەتی وەك پێویست بە هانای گەلەكەمانه‌وه‌ نەهات و بێده‌نگییان لێ كرد، به‌ڵام دوای چەندین ساڵ لە هەوڵ و تێكۆشانی بەردەوام، كۆمەڵگای نێودەوڵەتی و ناوەندەكانی بڕیار، دانیان بە گه‌وره‌یى كاره‌ساته‌كه‌دا نا و له‌م ساڵانه‌ى دواییدا هه‌ڵمه‌تى ناساندنى كاره‌ساتى هه‌ڵه‌بجه‌ به‌ جینۆساید له‌ چه‌ندین وڵاتى جیهان ده‌ستى پێكرد و به‌ هه‌وڵ و كۆششى حكوومه‌تى هه‌رێمى كوردستان و دۆستان و دڵسۆزان به‌رده‌وامه‌.
ئه‌مساڵ یادى ئه‌و كاره‌ساته‌ هاوكاته‌ له‌گه‌ڵ بڕیارى به‌پارێزگاكردنى هه‌ڵه‌بجه‌، بۆیه‌ له‌گه‌ڵ هاوخه‌مى و هاوده‌ردى و ماته‌مین بۆ یادى قوربانیان، پیرۆزباییش له‌ خه‌ڵكى خۆڕاگرى هه‌ڵه‌بجه‌ ده‌كه‌ین و دووپاتى ده‌كه‌ینه‌وه‌ كه‌ حكوومه‌تى هه‌رێمى كوردستان به‌ ئه‌ركى خۆى ده‌زانێت هه‌مو خزمه‌تێك پێشكه‌ش به‌ هه‌ڵه‌بجه‌ و كه‌سوكارى قوربانیان بكات و ئه‌وه‌ى له‌ توانایدا بێت درێغى ناكات.
نه‌مرى بۆ شه‌هیدان و هیواى چاكبوونه‌وه‌ بۆ برینداران و دڵنه‌وایى بۆ كه‌سوكارى قوربانیان ده‌خوازین. پیرۆزبایى به‌پارێزگابوونى هه‌ڵه‌بجه‌ له‌ هه‌ڵه‌بجه‌ییان و ته‌واوى كوردستانیان ده‌كه‌ین.
ئه‌نجومه‌نى وه‌زیرانى هه‌رێمى كوردستان.
2014/3/16
Read more...
Tagged under:
ئەنجوومەنی وەزیران
هەڵەبجە
سەرۆکی هەرێمی کوردستان بڕیاری بە پارێزگاکردنی هەڵەبجەی واژۆکرد
د.ئومێد سەباح، گوتەبێژی سەرۆكایەتی هەرێمی كوردستان رایگەیاند ئەمڕۆ سەرۆكی هەرێمی كوردستان بڕیاری بەپارێزگاكردنی هەڵەبجەی واژۆ كردووە.
د.ئومێد سەباح بە تۆڕی میدیایی رووداوی گوت "كاژێر 10ی سەرلەبەیانی هاوكات لەگەڵ ساڵیادی كارەساتی كیمیابارانكردنی هەڵەبجەی شەهید بەڕێز مەسعود بارزانی مەرسوومی فەرمانی هەرێمی بۆ بە پارێزگابوونی هەڵەبجەی شەهیدی واژۆكرد".
پێشتر بارزانی لە نووسراوێكی فەرمیدا داوای لە حكومەتی هەرێمی كوردستان كرد چاوەڕێی بەغدا نەكات و رێكارە كارگێڕییەكانی بەپارێزگابوونی هەڵەبجە دەستپێبكات.
لە نووسراوەكەی سەرۆكی هەرێمی كوردستاندا هاتبوو، "لەبەر ئەوەی بە رای كۆمەڵێك یاساناس، بابەتی بەپارێزگابوونی هەڵەبجەی شەهید دەكەوێتە بازنەی سەڵاحیاتی ئیداریی هەرێمی كوردستان و هەروەها نەبوونی ئیستیجابەی پێویست لە لایەن بەغدا بۆ بەپارێزگاكردنی هەڵەبجە، بڕیارمان دا حكوومەتی هەرێمی كوردستان بە زووترین كات دەست بە رێوشوێنە ئیدارییەكانی بەپارێزگاكردنی هەڵەبجەی شەهید بكات بۆ ئەوەی داواكاریی خەڵكی قارەمانی ئەم دەڤەرە جێبەجێ بكرێت".
رۆژی 13ی ئەم مانگەش نێچیرڤان بارزانی، سەرۆكی حكومەتی هەرێمی كوردستان، لە میانی كۆنگرەیەكی رۆژنامەنووسیدا، بڕیاری بە پارێزگاكردنی هەڵەبجەی واژۆكرد‌و رەوانەی سەرۆكایەتی هەرێمی كوردستانی كردەوە.
یەک شەممە, 16 ئازار 2014
Read more...
Tagged under:
مەسعود بارزانی
هەڵەبجە
چوار ده‌روازه‌ى دیكه‌ى سنوورى له‌ نێوان هه‌رێمى كوردستان و توركیادا ده‌كرێنه‌وه‌
سەرلەبەیانیی ئەمڕۆ شەممە 15ی ئازاری 2014 نێچیرڤان بارزانی سەرۆك وەزیرانی هەرێمی كوردستان و شاندێكی یاوەری كە لە وەزیری ئاوەدانكردنەوە و سەرۆكی دەستەی وەبەرهێنان بە وەكالەت و هەردوو پارێزگاری هەولێر و سلێمانی و گوتەبێژی فەرمیی حكوومەت پێكهاتبوون گه‌یشته‌ توركیا و لە فڕۆكەخانەی وان لە لایەن ئەحمەد داوود ئۆغڵو وەزیری دەرەوەی توركیا و پارێزگاری وانەوە پێشوازی لێ كرا.
پاشان لە خوانێكی بەیانیدا كە لە لایەن وەزیری دەرەوەی توركیاوە بۆ سەرۆك وەزیرانی هەرێمی كوردستان و شاندی یاوەری ڕێكخرا بوو، نێچیرڤان بارزانی تیشكی خستە سەر پێگەی دیار و به‌رچاوى وان لە مێژووی كورد دا و ڕایگەیاند هەمیشە حەزی كردووە سەردانی وان بكات.
هەروەها ڕوونی كردەوە له‌به‌ر ناوچه‌ى موكسێ، شوێنى شاعیرى مه‌زنى كورد فه‌قیێ ته‌یران، شارى وان له‌ بوارى ئه‌دبیات و كولتورى كوردیدا گرنگى و بایەخی تایبەتی خۆی هەیه. خۆشحاڵیی خۆیشی بەو گۆڕانكاریانە نیشان دا كە له‌ توركیا هاتوونه‌ته‌ ئاراوه‌ و هیوای خواست پرۆسەی ئاشتی لە توركیا بەردەوام بێت تا ئاشتیی بەردەوام بۆ ناوچەكە لەگەڵ خۆیدا بهێنێت. ئاماژەی بە دوایین سەردانی وەزیری دەرەوەی توركیا بۆ هەرێمی كوردستانیش كرد كە لە كۆڕبەندی سلێمانیدا بە كوردی قسەی كرد و بووە مایەی خۆشحاڵیی هەمووان.
نێچیرڤان بارزانى هەروەها ڕایگەیاند لەم سه‌ردانه‌دا هەردوو پارێزگاری هەولێر و سلێمانیش یاوه‌رى ده‌كه‌ن و ئاماژه‌ى به‌وه‌ دا كه‌ بڕیار بوو پارێزگاری دهۆكیش لەگەڵیان بێت، بەڵام بەهۆی نەخۆشكەوتنی، نەیتوانیوه‌.
لە كۆبوونەوەكەدا گفتوگۆیەكی تێروتەسەل لەسەر فراوانكردنی دەروازەی سنووریی ئیبراهیم خەلیل و زیادكردنى هێڵى سێیه‌م له‌و ده‌روازه‌یه‌ و كردنەوەی چوار دەروازەی دیكەی سنووری لە نێوان هەرێمی كوردستان و توركیا كرا و بڕیاری لەسەر درا، بۆ ئەم مەبەستەش هەردوو پارێزگاری دهۆك و هەولێر لەگەڵ پارێزگارەكانی شرناخ و هەكاری كه‌ پێكه‌وه‌ سنوورى هاوبه‌شیان هه‌یه‌، له‌گه‌ڵ لایەنە پەیوەندارەكانی هەردوولا لەم مانگەدا كۆ دەبنەوە بۆ ئەوەی پڕۆژەكە بخەنە ڕێ.
دواتر لە كۆنگرەیەكی ڕۆژنامەوانیدا سەرۆك وەزیرانى هه‌رێمى كوردستان و داوود ئۆغڵو ناوەڕۆكی كۆبوونەوەكەیان بۆ ڕۆژنامەنووسان ڕوون كردەوە. نێچیرڤان بارزانی دووپاتی كردەوە كه‌ په‌یوه‌ندییه‌كانى توركیا و هه‌رێمى كوردستان پێشكه‌وتنێكى زۆریان به‌ خۆیانه‌وه‌ بینیوه‌ و ڕوونى كرده‌وه‌ ئەو گۆڕانكاڕیانەی لەم ساڵانەی دواییدا لە توركیا ڕوویان داوە گۆڕانكاریی گرنگن و ده‌بێ كه‌م نه‌بینرێن، هیوایشی خواست كێشەكان بە شێوەیەكی ئاشتیانە چارەسەر بكرێن و پرۆسەی ئاشتی بگاتە ئەنجام تا ئاشتی هه‌میشه‌یى لەگەڵ خۆیدا بهێنێت.
داوود ئۆغڵو ئاماژه‌ى به‌و گۆڕانكاریانه‌ كرد كه‌ له‌ كاتى سه‌ردانى شێخ ئه‌حمه‌دى بارزانییه‌وه‌ له‌ ساڵى 1932 بۆ وان و تا سه‌ردانى ئه‌م دواییه‌ى مه‌سعوود بارزانى سه‌رۆكى هه‌رێمى كوردستان بۆ دیاربه‌كر و ئه‌م سه‌ردانه‌ى ئه‌مڕۆى نێچیرڤان بارزانى بۆ وان له‌ توركیا ڕوویان داوه‌ و جەختی لەسەر گرنگیی پەیوەندیی ئابووری و بازرگانیی نێوان توركیا و هەرێمی كوردستان كردەوە و گوتی: كردنەوەی دەروازە سنوورییه‌كان لە نێوان هەردوولادا هه‌م له‌ ڕووى بازرگانى و ئابوورى و هه‌م له‌ ڕووى كۆمه‌ڵایه‌تیشه‌وه‌ بە سوودی هەردوو لایەنی توركیا و هەرێمی كوردستان و عیراق دەشكێتەوە.
دواتر لە بەرنامەیەكی ڕاستەوخۆی كەناڵەكانی TRTدا نێچیرڤان بارزانی و داوود ئۆغڵو تیشكیان خستە سەر ناوەڕۆكی دیدار و كۆبوونەوەكانی ئەمڕۆیان. نێچیرڤان بارزانی لەبارەی كێشەكانی نێوان هەولێر و بەغدا و پرسی نەوت و غاز دووپاتی كردەوە: سیاسەتی نەوتیی هەرێمی كوردستان لە سەر بنەمای دەستووری عیراق بونیاد نراوە و هەرێمی كوردستان مافی دەستووریی خۆی پەیڕەو دەكات. هەروەها جەختی لەسەر ئەوەش كردەوە كە ئەوەی بەغدا دەیەوێت، كۆنتڕۆڵكردنی پرسی نەوتە كە لە لایەن هەرێمی كوردستانەوە قابیلی قبووڵ نیە و هەرێمی كوردستان بۆ دواوە ناگەڕێتەوە. هەروەها گوتی: دوایین بڕیاری سەرۆك وەزیرانی عیراقی نووری مالیكی كە مافی بە خۆی داوە مووچەی كارمەندانی هەرێمی كوردستان ببڕێت، ڕاستیی مەترسییه‌كانی هەرێمی كوردستانی دەرخست، بۆیه‌ هه‌رێمى كوردستان قبووڵى ناكات دۆسیاى نەوتی هەرێمی كوردستان لە دەرەوەی كۆنترۆڵی خۆی بێت.
بەر لە ڕێكەوتنیشی بۆ ئەنقەرە، نێچیرڤان بارزانی بە یاوەریی وەزیری دەرەوەی توركیا گەشتێكی بە نێو ناوەندی شاری واندا كرد و لە یەكێك لە كافێیەكانی شارەكەدا قاوەیەكیان خواردەوە، دواتر بەرەو ئەنقەرە بەڕێ كەوت.
یەک شەممە, 16 ئازار 2014
Read more...
Tagged under:
هه‌رێمی كوردستان
توركیا
نێچیرڤان بارزانی
ئەحمەد داود ئۆغلو
فەلاح مستەفا: پێشوازی لە كردنەوەی نووسینگەی مرۆیی كۆمسیاری یەكێتی ئەوروپا لە هەرێم دەكەین
بەمەبەستی لە نزیكەوە ئاگاداربوون لە رەوشی سیاسی هەرێم و بارودۆخی ئاوارەكانی سوریاو خۆئامادەكردن بۆ كردنەوەی نووسینگەی كۆمسیاری یەكێتی ئەوروپا لە هەرێمی كوردستان، ئەمڕۆ شەممە خاتوو یانا هایبۆسكۆڤا باڵیۆزی یەكێتی ئەوروپا لە عیراق، سەردانی فەرمانگەی پەیوەندیەكانی دەرەوەی حكومەتی كردو لەلایەن فەلاح مستەفا بەرپرسی پەیوەندیەكانی دەرەوەی حكومەت پێشوازی لێكرا.
سەرەتا خاتوو یانا هایبۆسكۆڤا خۆشحاڵی خۆی بۆ ئەم دیدارە نیشانداو تیشكی خستە سەر سەردانی ئەم دواییەی خاتوو كریستالینا جۆرجیێڤا كۆمیساری باڵای یەكێتی ئەورووپا بۆ هاریكاریی نێودەوڵەتی و هاوكاریی مرۆیی و بەدەنگەوەچوونی قەیرانەكان بۆ هەرێمی كوردستان و بەسەردانێكی سەركەوتووی وەسف كرد.
بەڕێزیان باسی لە بڕیاری یەكێتی ئەوروپا كرد بۆ كردنەوەی نووسینگەی مرۆیی كۆمسیاری یەكێتی ئەوروپا لە هەرێمی كوردستان ( ECHO) كە بڕیارە لە داهاتوویەكی نزیك دەستبەكاربن بەمەبەستی یارمەتیدانی ئاوارەكانی سوریا لە هەرێم و ئاوارەكانی ناوخۆ.
لەلایەن خۆیەوە، بەرپرسی پەیوەندیەكانی دەرەوەی حكومەت پوختەیەكی سەبارەت بە رەوشی ئەمڕۆی هەرێمی كوردستان و عیراق و دوایین پێشهاتەكان پێشكەش كرد. هەروا گووتی وەك حكومەتی هەرێم بە گەرمی پێشوازی لەم هەنگاوەی یەكێتی ئەوروپا دەكەین بۆ كردنەوەی نووسینگەی مرۆیی كۆمسیاری یەكێتی ئەوروپا لە هەرێمی كوردستان و وەك فەرمانگەی پەیوەندیەكانی دەرەوەی حكومەت ئامادەی هەر هاوكاری و هەماهەنگیەكین بۆ سەرخستنی كارە مرۆییەكانتان لە هەرێمی كوردستان.
قەیرانی سوریا و كێشەی پەنابەران و پەیوەندیەكانی هەولێرو بەغداو هەڵبژاردنەكانی عیراق تەوەرەیەكی تری كۆبوونەكە بوو. لەم بارەیەوە، فەلاح مستەفا بەرپرسی پەیوەندیەكانی دەرەوەی حكومەت هەڵوێستی سەركردایەتی سیاسی كوردستانی لەمەڕ چارەسەركردنی پرسەكان دووپاتكردەوە، هاوكات پێشنیاری سەردان و كۆبوونەوەی فراوانی كرد لە نێوان باڵیۆزی وڵاتانی یەكێتی ئەوروپا لەگەڵ سەركردایەتی هەرێمی كوردستان بۆ ئاڵوگۆڕی بیروڕا سەبارەت بە دوایین گۆڕانكاری و پێشهاتە سیاسیەكان و یەكخستنی هەوڵەكان بۆ یارمەتیدانی ئاوارەكان.
هەروا هیوای خواست نووسینگەی یەكێتی ئەوروپا یارمەتی كۆمسیۆنی باڵای سەربەخۆی هەڵبژاردنەكان لە عیراق بدات بۆ سەرخستنی پرۆسەی هەڵبژاردنی عیراق كە بڕیار وایە لە مانگی نیسانی ئەمساڵ بەڕێوە بچێت.
جێگەی باسە هەفتەی رابردوو خاتوو كریستالینا جۆرجیێڤا كۆمیساری باڵای یەكێتی ئەورووپا بۆ هاریكاریی نێودەوڵەتی و هاوكاریی مرۆیی و بەدەنگەوەچوونی قەیرانەكان سەردانی هەرێمی كوردستانی كرد و لەگەڵ بەڕێز نێچیرڤان بارزانی سەرۆك وەزیرانی هەرێمی كوردستان و لایەنە پەیوەنددارەكان كۆبووەوەو سەردانی چەند كەمپێكی پەنابەرانی سوریای لە شارەكانی هەولێرو دهۆك كرد.
Read more...
Tagged under:
فەلاح مستەفا
ئاوارەكانی سوریا
نووسینگەی كۆمسیاری یەكێتی ئەوروپا
یانا هاباشكۆڤا
یانا هایبۆسكۆڤا
سەرەتا
پێشووتر
262
261
260
259
258
257
256
255
254
253
دواتر
کۆتایی
پەڕەى 258 لەکۆى 285 پەڕەدا
دوایین هەواڵەکان
سەرۆکی حکومەتی هەرێمی کوردستان و سەرۆکی ئیمارات پەیوەندییەکی تەلەفۆنیان ئەنجامدا
سەرۆکی حکومەت پێشوازی لە شاندێکی ئەڵمانی دەکات
سه‌رۆك نێچيرڤان بارزانى پێشوازی لە شاندێكی وەزارەتی دەرەوەی ئەڵمانیا كرد
سه‌رۆك نێچيرڤان بارزانى پێشوازى له‌ باڵيۆزى نوێى سويد كرد
سەرۆکی حکومەت پێشوازی لە کونسولی گشتیی بەریتانیا دەکات
سه‌رۆك نێچیرڤان بارزانى پێشوازى له‌ كونسوڵى نوێى هۆڵه‌ندا كرد
سەرۆکی حکومەت پێشوازی لە کونسولی گشتیی نوێی تورکیا دەکات
سەرۆکی حکومەتی هەرێمی کوردستان پێشوازی لە کونسوڵی گشتیی چین دەکات
سەرۆکی حکومەتی هەرێمی کوردستان پێشوازی لە باڵیۆزی نوێی ژاپۆن لە عێراق دەکات
سه‌رۆك نێچيرڤان بارزانى و به‌ڕێز عادل عه‌بدولمه‌هدى، ديدارێكيان ئه‌نجام دا
هەواڵی زیاتر لە تویتەر
krg_irant
راپۆرتە پڕ بینەرەکان
سەرۆکی حکومەتی هەرێمی کوردستان و سەرۆکی ئیمارات پەیوەندییەکی تەلەفۆنیان ئەنجامدا
هەولێر، هەرێمی کوردستان (GOV.KRD)- ئێوارەی ئەمڕۆ چوارشەممە 7ی دیسەمبەر، مەسرور بارزانی سەرۆکی حکومەتی…
سەرۆکی حکومەت پێشوازی لە شاندێکی ئەڵمانی دەکات
هەولێر، هەرێمی کوردستان (GOV.KRD)- ئەمڕۆ چوارشەممە 7ی دیسەمبەر، مەسرور بارزانی سەرۆکی حکومەتی هەرێمی…
سه‌رۆك نێچيرڤان بارزانى پێشوازی لە شاندێكی وەزارەتی دەرەوەی ئەڵمانیا كرد
نیوەڕۆی ئەمڕۆ چوارشەممە 7/12/2022 بەڕێز نێچیرڤان بارزانی، سەرۆكی هەرێمی ‏كوردستان، پێشوازی لە بەڕێز…
سه‌رۆك نێچيرڤان بارزانى پێشوازى له‌ باڵيۆزى نوێى سويد كرد
ئه‌مڕۆ سێشه‌ممه‌ 2022/12/6 به‌ڕێز نێچيرڤان بارزانى، سه‌رۆكى هه‌رێمى ‏كوردستان له‌ ديدارێكدا له‌ هه‌ولێر…
سەرۆکی حکومەت پێشوازی لە کونسولی گشتیی بەریتانیا دەکات
هەولێر، هەرێمی کوردستان، (GOV.KRD)- ئەمڕۆ یەکشەممە 4ی دیسەمبەر، مەسرور بارزانی سەرۆکی حکومەتی هەرێمی…